## La Generalitat promociona l’oferta de cicloturisme de la Comunitat Valenciana en la carrera clàssica ciclista Milà-Sanremo

*** Turisme disposa de dos taulells en l’eixida i en la meta de la carrera per a presentar tant l’oferta de cicloturisme, com la resta de recursos turístics de la Comunitat Valenciana**

Turisme Comunitat Valenciana promociona l’oferta de cicloturisme en una de les grans carreres clàssiques del ciclisme mundial, la Milà-Sanremo, que se celebra el dissabte 16 de març.

L’edició de 2024 de ‘La Classicissima’ eixirà de la localitat de Pavia, pròxima a Milà, i acabarà en la tradicional línia de meta de Via Roma, a Sanremo, després de 288 km.

En concret, Turisme CV participa en ‘La Classicissima’ amb dos taulells, tant a l’eixida de la carrera, a Pavia, com a l’arribada a Sanremo, on oferirà informació del producte de cicloturisme als amants de la bicicleta del país transalpí, a més de comptar amb elements promocionals durant el recorregut, com ara aparició dels logos en pancartes, pals i banderoles.

La consellera d’Innovació, Indústria, Comerç i Turisme, Nuria Montes, ha assenyalat que assistim a esta carrera amb l’objectiu de “mostrar la nostra oferta turística en una de les carreres clàssiques de ciclisme més importants, on se citen nombrosos aficionats a la bicicleta”, i ha remarcat que l’objectiu és que els aficionats a este esport coneguen la Comunitat Valenciana com una destinació per a la pràctica del cicloturisme.

El cicloturisme és considerat com un dels productes amb més projecció en el moment. L’interés per a impulsar el seu desenvolupament a la Comunitat Valenciana residix en el seu component desestacionalitzador i en la tendència a l’especialització per productes que s’està produint, tant per part de l’oferta com per part de la demanda, que s’inclou en l’estratègia turística de Turisme Comunitat Valenciana.

Fecha: 16/03/2024